“Жедел ішек инфекциясының алдын-алу” атты дәріс

2013 жылдың қазан айының 22 жұлдызында ҚазҰМУ «Балалар жұқпалы аурулары» кафедрасының оқытушысы м.ғ.к., А.Т.Жұмабекованың ұйымдастыруымен Жалпы медицина факультетінің 4 курс 15-1 топ студенттері  Алматы қаласы №81 мектеп гимназиясы оқушыларына “Жедел ішек инфекциясының алдын-алу” атты дәріс оқыды. 15-1 топ студенттері Арихан Мұхамед және Кеншінбаева Мөлдір жедел ішек инфекциясы және оның алдын алу мәселесі жөнінде мектеп оқушыларына мол мәлімет берді. Оқушылар дәрісті мұқият тыңдап, қызығушылық танытты. Дәрістен кейін сұрақтар қойылып, оған оқушылар толығымен жауап берді. Сонымен қатар, күнделікті ішек ауруларын жұқтырмау үшін алдын алу шараларын орындап жүретінін айтты. Ең белсенді оқушылар мақтауға ие болды.